Corydalis solida

***Corydalis solida*** — вид цветно растение од семејството афиони, по потекло од влажни, засенчени живеалишта во Северна Европа и Азија. Растејќи до 25 см, тоа е пролетно ефемерно растение, со лисја кои се појавуваат напролет и паѓаат до неговиот туберозен подлог во лето. Се одгледува поради неговите длабоко разделени, папратни лисја и тесни, долги цветови што се појавуваат напролет. Цветовите покажуваат варијации во бојата и може да бидат виолетови црвени или бели.

## Опис

Листовите се со долги дршки и се синозеленикави. Тие се тројни или два пати тројни, од втор ред насечени до средината или до основата на два или три дела, а деловите од последниот ред се тесно овални, тапи или заострени, а понекогаш ланцетни или линејни. Соцветијата се образувани од 10-20 цвета. Цветовите во пазувите на прицветните листови можат да бидат целокрајни, малку всечени или длабоко всечени. Дршките на цветовите се долги 10-20 mm и расперени, а по боја се розови и поретко бели со должина од 16-25 mm. Чашкини ливчиња нема. 

Шпората на горното венечно ливче на врвот е слабо свиена надолу, обично права и толку долга колку што е останатиот дел на венчето. Долното венечно ливче во основата може да биде торбесто подуено. Плодот е кутијка која е долга 10-25 mm и која по големината е скоро еднаква со дршките на плодот. Семките се долги 1,5 - 3 mm, глатки, светликави.

## Систематика

Видот првично бил именуван во 1753 година од Линеј како сортата *solida* од неговата *Fumaria bulbosa*. Филип Милер го одгледал во видот *F. solida* во 1771 година. Неговото денешно припишување на родот *[[Corydalis]]* го направил Жозеф Филип Клервил во 1811 година..

Препознаени се четири подвида:
* *C. solida* subsp. *incisa* Lidén
* *C. solida* subsp. *longicarpa* Lidén
* *C. solida* subsp. *solida*; Листовите се два пати тројни, а прицврстените листови се насечени скоро до 2/3. Широко распространет подвид.
* *C. solida* subsp. *subremota* Popov ex Lidén & Zetterlund

**C. solida* subsp. *incisa*(бледо виолетови цветови) ја доби наградата за градинарски заслуги на Кралското хортикултурно друштво.

## Распространетост во Македонија

*Corydalis solida* е многу често растение кое е распространето во грмушестите состоини, шумите и планинските пасишта.

* *var.solida* има многу ограничено распространување. Познат е за западните планини од 1700-2700 m, и тоа: Шар Планина, Дешат и Бистра. Веројатно го има и на планината Кораб. Многу потсетува на *var, taygetea Fedde*.
* *var. densiflora* е многу распространето растение, главно до 1200 m. Се среќава во околината на Водно, клисурата на река Пчиња, Козјак, Плетвар, Крушево, Осогово; Беласица, Голак и Смрдлива Вода. Се посочува за Скопска Црна Гора, Јакупица, Голешница и Кораб, Галичица, Кајмакчалан, Бабуна и Баба со Пелистер меѓутоа, тие податоци можеби се однесуваат и на некои други таксони. Се посочува и *f. australis Hausm*. за долината на реката Треска и Смратливец како и за планината Рудока.
* *var. brachyloba Boiss.,* Растение со поограничено распространување. Го има на Јакупица, Скопска Црна Гора, Жеденска Клисура, клисурата на Мавровска Река, манастирот Трескавец.
* var. subintegra Casp.  Покрај грмушките по падините на Беласица над село Банско.
* var. tenuisecta Boiss.По варовничкиот камењар на Галичица до 2000 m. Се посочува за Даутица.
* subsp. slivenensis (Vel.)Се одликува со поограничено распространување. Познато само за Водно, Жеденска Клисура, Куманово; Битола. Се посочува за долината на Црна Река.

## Белешки

## Наводи

## Надворешни врски
*Distribution map at Virtuella floran

Категорија:Афиони
Категорија:Флора на Македонија
Категорија:Флора на Европа
Категорија:Флора на Азија